《送张曹长工部大夫奉使西番》
唐代·权德舆

殊邻覆露同，奉使小司空。西候车徒出，南台节印雄。

吊祠将渥命，导驿畅皇风。故地山河在，新恩玉帛通。

塞云凝废垒，关月照惊蓬。青史书归日，翻轻五利功。

作者简介：权德舆（759年－818年）， 字载之。天水略阳（今甘肃秦安东北）人，后徙居润州丹徒（今江苏镇江）。唐朝文学家、宰相，起居舍人权皋之子。权德舆掌诰九年，三知贡举，位历卿相，在贞元、元和年间名重一时。